Morticia Addams

Morticia Addams The Addams Family serieko fikziozko pertsonaia bat da,  Charles Addams karikaturagile estatubatuarrak sortutako fikziozko emakumea.

Historia 
Morticia lehen aldiz agertu zen Charles Addamsen egunkarietako komiki-bandetan familiaren matriarka zorrotz eta urrun gisa. Maiz agertzen zen familiako gainerako kideekin, eta, Gómez eta amonarekin batera, marrazki bizidunetan benetan hitz egin zuen kide bakanetako bat izan zen.

Pertsonaiak The Addams Family (1964) telesailera egokitu zirenean, Charles Addamsek "Morticia" izena eman zion, nolabait Heriotza kontzeptua iradokiz (latinez mors mortis).

Pertsonaia 
Morticia Addams familiaren bihotza, erregina eta arima da. Emakume-banpirotzat hartzen dute. Azal zurbila eta ile beltz leun eta luzea du; bere ilearekin konbinatzeko beltz koloreko soineko gotikoak daramatza. Anjelica Hustonek interpretatutako bertsioan ezpain-kolore gorri iraunkorra erabiltzen du, eta inolako azalpenik gabe bere begiak baino argitzen ez dituen argi bat du. Limurtzailea, betiereko ederra, xarmagarria eta exotikoa da, frantsesez hitz egiten erraz liluratzen du senarra, dotorea, kultua, sofistikatua eta artista da musika-joerekin: opera abesten du, tangoa dantzatzen du eta musika-tresna ugari jotzen ditu. Kleopatra izeneko landare haragijale bat ere badu, izaki bizidunekin elikatzea maite duena.

Morticiaren ezkongabe abizena Frump da. Ofelia izeneko ahizpa bikia du (aktore berak antzeztua) eta bere amak  jatorrizko telesailean Hester izena du. Pelikulan eta telesailean amona Addams bere ama da, baina beste bertsio guztietan bere amaginarreba da.

Aktoreak 
Morticia Addams aktore desberdinek antzeztu dute:
 Carolyn Jones: 60. hamarkadako telebista sailean. The New Scooby-Doo Movies marrazki bizidunetan (1. denboraldi, 3. kapituluan) ahotsa jarri zion. 
 Anjelica Huston: "The Addams Family" filman (1991) eta haren jarraipena izan zen Addams Family Values (1993) filman.
 Daryl Hannah - Addams Family Reunion (1998) 
 Ellie Harvie: Sitcom "The New Addams Family" (1998)
 Charlize Theron: The Addams Family moldaketan (2019).
 Catherine Zeta Jones: Netflixen "Wednesday" (2022).
 Gwen Jones: Netflixen "Wednesday" (2022); gazte garaietako uneetan (flashbackak).

Erreferentziak

Ikus, gainera 
 Gomez Addams
 Pugsley Addams
 Fester Addams
 Addams amona
 Cousin Itt
 Lurch
 Wednesday Addams
 Thing

Erreferentziak

Kanpo estekak 
 

Addams familiako pertsonaiak
Fikziozko pertsonaiak
Fikziozko emeak